
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 290 


27 Απριλίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

«Καθορισμός αποδοχών των γιατρών και οδοντιάτρων 
που υπηρετούν με σχέση εργασίας Ιδιωτικού Δι¬ 
καίου αορίστου χρόνου στους ασφαλιστικούς οργα¬ 
νισμούς αρμοδιότητας Υπουργείου Υγείας Πρό¬ 
νοιας και Κοινωνικών Ασφαλίσεων, πλην ΙΚΑ και 
ΟΓΑ». 1 

Καθορισμός αμοιβής υπαλλήλων της Γ.Γ.ΕΣΥΕ, άλλων 
Υπουργείων καθώς και ιδιωτών ειδικών συνεργατών 
για εργασία πέραν του κανονικού και του συνήθους 
υπερωριακού ωραρίου εργασίας για τη διενέργεια 
δοκιμαστικών και κανονικών ερευνών στον τομέα 
των Υπηρεσιών στα πλαίσια του Ελληνικού Σχεδίου 
Δράσεως για τις Περιφερειακές Στατιστικές 1991 - 


1993. ..!. 2 

Καταβολή αποζημιώσεως σε διαχειριστική Επιτροπή 
άρθρου 50 Ν. 2082/92. 3 


Προθεσμία υποβολής της ετήσιας δήλωσης φορολο¬ 
γίας εισοδήματος από ορισμένους υπόχρεους. ... 4 

Συμπλήρωση απόφασης περί εφημεριών γιατρών. ... 5 

Αύξηση των βοηθημάτων του Κλάδου Επικουρικής 
Ασφάλισής Δικηγόρων του Ταμείου Νομικών.6 

Αποχαρακτηρισμός από ιστορικά διατηρητέα μνημεία 


και έργα τέχνης (2) κτιρίων ιδ. Μπεράχα στην Σταυ- 
ρούπολη Θεσσαλονίκης. 7 

Ανάκληση άδειας ίδρυσης και λειτουργίας ερασιτεχνι¬ 
κής Σχολής Χορού της Εταιρείας «Ολυμπία Δεδο- 
πούλου - Παπαγιαννάκη - Σοφία - Δέσποινα Καπε¬ 
τάνιου Ο.Ε.». 8 

Σύσταση Αναπτυξιακού Συνδέσμου της 8ης Γεωγραφι- 
κής Ενότητας Ν. Φθιώτιδας. 9 

Σύσταση Αναπτυξιακού Συνδέσμου της 1 ης Γεωγραφι- 
κής Ενότητας Ν. Φθιώτιδας. 10 


ΔΙΟΡΘΩΣΕΙΣ ΣΦΑΛΜΑΤΩΝ ' 

Διόρθωση σφάλματος Φ1121 /Β3/49/1993 απόφαση 
του Υπουργού Εθνικής Παιδείας και θρησκευμά¬ 
των.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2016487/1801/0022 (1) 

«Καθορισμός αποδοχών των γιατρών και οδοντιάτρων που 
υπηρετούν με σχέση εργασίας Ιδιωτικού Δικαίου αορί¬ 
στου χρόνου στους ασφαλιστικούς οργανισμούς αρμο¬ 
διότητας Υπουργείου Υγείας Πρόνοιας και Κοινωνικών 
Ασφαλίσεων, πλην ΙΚΑ και ΟΓΑ». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις της παρ. 2 του άρθρου 19 του 1876/90 
«Ελεύθερες συλλογικές διαπραγματεύσεις και άλλες δια¬ 
τάξεις». 

2. Την αριθ. γ 1847/1078399/1182/0001/7.8.92 
(ΦΕΚ 525/Β/14.8.92) απόφαση Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

3. Το γεγονός ότι υπάρχει αδυναμία υπογραφής Συλλο¬ 
γικής Συμβάσεως Εργασίας για το προσωπικό το οποίο 
αφορά η παρούσα απόφαση. 

Αποφασίζουμε: 

Καθορίζουμε τις αποδοχές των γιατρών και οδοντιά¬ 
τρων που υπηρετούν με σχέση εργασίας Ιδιωτικού Δικαίου 
αορίστου χρόνου, στους ασφαλιστικούς οργανισμούς αρ¬ 
μοδιότητας Υπουργείου Υγείας, Πρόνοιας και Κοινωνικών 
Ασφαλίσεων, πλην Ι.Κ.Α. και Ο.Γ.Α., ως εξής: 

1. Για τη μισθοδοσία του προσωπικού αυτού έχουν 
εφαρμογή οι διατάξεις του Ν. 1505/84 «Αναδιάρθρωση 
μισθολογίου Προσωπικού Δημόσιας Διοίκησης ...» όπως 
τροποποιήθηκε με το Ν. 1810/88 «Συμπλήρωση και βελ¬ 
τίωση του Ν. 1505/84 ...». 

2. Η κατάταξη στα μισθολογικά κλιμάκια του Ν. 
1505/84 θα γίνει με βάση τα τυπικά προσόντα που απαι¬ 
τήθηκαν για το διορισμό στις θέσεις γιατρών και οδοντιά¬ 
τρων. 

3. Οι διατάξεις των άρθρων 1,15,17 (παρ. 1,2 και 3) 
22,23,25 παρ. 1,2,26,27,28,29,30 και 31 του Ν. 1505/ 
84, καθώς και των άρθρων 9,10 παρ. 1,2 και 
4,11,14,16,18 και 20 του Ν. 1810/88 δεν έχουν εφαρ¬ 
μογή. 

4. Οι διατάξεις των παραγρ. 2,4 και 8 του άρθρου 38 του 

Ν. 2008/1992 «περί τροποποιήσεως και συμπληρώσεως 
των διατάξεων του Ν. 1571/1985 ...» εφαρμόζονται και 
για τους γιατρούς και οδοντιάτρους που καλύπτει η πα¬ 
ρούσα απόφαση, με τους ίδιους όρους και προϋποθέ¬ 
σεις. 

5. Οι υπηρεσίες που προσφέρθηκαν σε τομείς έξω του 
Δημοσίου, Ν.Π.Δ.Δ. και Ο.Τ.Α. (δηλ. υπηρεσίες Ιδιωτικού 
Τομέα) δεν αναγνωρίζονται για τη μισθολογική εξέλιξη 
των υπαλλήλων (Μ.Κ. και χρονοεπίδομα). 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού των Ασφαλιστικών 
Ταμείων που απασχολούν γιατρούς της κατηγορίας αυτής, 
ως εξής: 

α) ΤΑΞΥ: 5.000.000 δρχ. περίπου για το τρέχον οικονο¬ 
μικό έτος και 5.865.000 δρχ. περίπου για καθένα από τα 
επόμενα οικονομικά έτη. 

Για την ανωτέρω δαπάνη έχει εγγραφεί πίστωση στον 
Προϋπολογισμό του Ταμείου με τα στοιχεία Γ/Φ.202/ 
4914/25.1.93. 

β) ΤΑΠΟΤΕ: 472.500 δρχ. περίπου για το τρέχον οικο¬ 
νομικό έτος και 630.00 δρχ. περίπου για καθένα από τα 
επόμενα οικονομικά έτη. 

Η ανωτέρω δαπάνη θα καλυφθεί με τροποποίηση του 
Προϋπολογισμού του Ταμείου στον Κ.Α. 0258. 

γ) Ταμείο Πρόνοιας Δικηγόρων Αθηνών: 280.000 δρχ. 
περίπου για το τρέχον οικονομικό έτος και 345.000 δρχ. 
περίπου για καθένα από τα επόμενα οικονομικά έτη. 

Η ανωτέρω δαπάνη θα καλυφθεί με τροποποίηση του 
Προϋπολογισμού του Ταμείου και συγκεκριμένα με ισό¬ 
ποση αύξηση στο σκέλος των εξόδων του προϋπολογι¬ 
σμού για την οποία έχει εκδοθεί σχετική απόφαση του 
Δ.Σ. 

δ) ΤΑΠΙΛΤ: 1.180.000 δρχ. περίπου για το τρέχον οικο¬ 
νομικό έτος και 1.500.000 δρχ. περίπου για καθένα από 
τα επόμενα οικονομικά έτη. 

Γ ια την ανωτέρω δαπάνη έχει προβλεφθεί η σχετική πί¬ 
στωση στον Προϋπολογισμό του Ταμείου έτους 1993 με 
στοιχεία Κ.Α. 0212. 

ε) ΤΣΕΥΠ: 1.120.000 δρχ. περίπου για το τρέχον οικο¬ 
νομικό έτος και 1.400.000 δρχ. περίπου για καθένα από 
τα επόμενα οικονομικά έτη. 

Η ανωτέρω δαπάνη θα καλυφθεί με τροποποίηση του 
Προϋπολογισμού του Ταμείου και συγκεκριμένα με ισό¬ 
ποση αυξομείωση του προϋπολογισμού του, για την οποία 
θα εκδοθεί σχετική απόφαση του Δ.Σ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 12 Απριλίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ & ΚΟΙΝΩΝΙΚΟΝ ΑΣΦΑΛΙΣΕΩΝ 

Κ. ΠΑΤΡΑΚΟΣ ΔΗΜ. ΣΙΟΥΦΑΣ 


Αριθ. 2017065/1800/0022 (2) 

Καθορισμός αμοιβής υπαλλήλων της Γ.Γ.ΕΣΥΕ, άλλων 
Υπουργείων καθώς και ιδιωτών ειδικών συνεργατών για 
εργασία πέραν του κανονικού και του συνήθους υπε- 
ρωριακού ωραρίου εργασίας για τη διενέργεια δοκιμα¬ 
στικών και κανονικών ερευνών στον τομέα των Υπηρε¬ 
σιών στα πλαίσια του Ελληνικού Σχεδίου Δράσεως για 
τις Περιφερειακές Στατιστικές 1991 - 1993. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α. Του Ν.Δ. 3627/56 «Περί Οργανώ- 
σεως της ΕΣΥΕ» και των Π.Δ. 

1143/80 «Περί Οργανισμού της ΕΣΥΕ», 224/86 «Σύ¬ 
σταση Γενικής Γραμματείας ΕΣΥΕ» και 532/91 «Περί Ορ¬ 
γανισμού Γενικής Γραμματείας ΕΣΥΕ». 

β. Του άρθρου 35, παρ. 5 και 6 του Ν. 992/1979 «Περί 
Οργανώσεως των Διοικητικών Υπηρεσιών διά την εφαρμο¬ 
γήν της συνθήκης της προσχωρήσεως της Ελλάδος εις τα 
Ευρωπαϊκός Κοινότητας και ρυθμίσεως συναφών θεσμι¬ 
κών και οργανωτικών θεμάτων». 

γ. Του Ν. 1558/85 «Κυβέρνησή και Κυβερνητικά Όρ¬ 
γανα». 

δ. Του άρθρου 40 του Ν. 849/78 «Περί παροχής κινή¬ 
τρων διά την ενίσχυσιν της περιφερειακής και οικονομικής 
αναπτύξεως της Χώρας». 

2. Την κοινή απόφαση των Υπουργών Συντονισμού και 
Οικονομικών αριθ. 9611/3860/3.4.80 με θέμα «Εμφά¬ 
νιση δοσοληψιών του Ελληνικού Δημοσίου μετά των Ευ¬ 
ρωπαϊκών Κοινοτήτων». 

3. Την απόφαση του Πρωθυπουργού και του Υπουργού 
Εθνικής Οικονομίας αριθ. Υ. 1935/3.12.92 περί καθορι¬ 
σμού αρμοδιοτήτων των Υφυπουργών ΥΠΕΘΟ. 

4. Την απόφαση του Πρωθυπουργού και του Υπουργού 
Οικονομικών αριθ. Υ. 1847/1078399/ 1182/0001/ 
7.8.92, περί καθορισμού αρμοδιοτήτων του Υφυπουργού 
Οικονομικών. 

5. Το γεγονός ότι η δαπάνη για τις εργασίες χρηματοδο¬ 
τείται από την Ευρωπαϊκή Κοινότητα μέσα στα πλαίσια του 
σχεδίου δράσεως για τις περιφερειακές στατιστικές και 
σύμφωνα με την Απόφαση 0(92)649/3.4.92 της Επιτρο¬ 
πής «περί έγκρισης επιχορήγησης εκ μέρους του Ευρω¬ 
παϊκού Ταμείου Περιφερειακής Ανάπτυξης (Ε.Τ.Π.Α.) και 
του Ευρωπαϊκού Κοινωνικού Ταμείου (Ε.Κ.Τ.) ενός Προ¬ 
γράμματος Δράσης για Περιφερειακές Στατιστικές στα 
πλαίσια της Τεχνικής Βοήθειας του εθνικού σκέλους του 
Κοινοτικού Πλαισίου Στήριξης για την Ελλάδα». 

8. Την κοινή απόφαση των υφυπουργών Εθνικής Οικο¬ 
νομίας και Οικονομικών αριθ. 18093/Β18061,29.9.92 με 
θέμα «Ανάθεση διενέργειας στη Γ.Γ.ΕΣΥΕ των ερευνών 
στον τομέα των Υπηρεσιών στα πλαίσια του ελληνικού 
Σχεδίου Δράσεως για τις Περιφερειακές Στατιστικές 
1991-1993». 

7. Την 5921 /ΔΔ1726/12.3.93 απόφαση του Γενικού 
Γραμματέα της ΕΣΥΕ με θέμα: Έγκριση χρησιμοποίησης 
υπαλλήλων της Γ. Γ. ΕΣΥΕ και άλλων Υπουργείων για εργα¬ 
σία πέραν του κανονικού ωραρίου εργασίας καθώς και ιδι¬ 
ωτών ειδικών συνεργατών για τη διενέργεια δοκιμαστικών 
και κανονικών ερευνών στον τομέα των Υπηρεσιών στα 
πλαίσια του Ελληνικού Σχεδίου Δράσεως για τις Περιφε¬ 
ρειακές Στατιστικές 1991-1993». 

8. Το γεγονός ότι: 

α. για την εκτέλεση των ανωτέρω εργασιών εισρέει συ¬ 
νάλλαγμα στη Χώρα σε ΕΟΙΓ8. 

β: πρόκειται για κατ’ αποκοπή αμοιβή σύμφωνα με την 
παρ. 6 του άρθρου 35 του Ν. 992/79 και όχι αμοιβή για 
υπερωριακή εργασία σύμφωνα με τις διατάξεις του Ν. 
1505/84, άρθρο 17, όπως συμπληρώθηκε με το άρθρο 7 
του Ν. 1810/88. 

γ. η αποζημίωση θα καλυφθεί σε ποσοστό 75% από 
χρηματοδότηση της ΕΙΙΒΟδΤΑΤ. 

δ. Ότι η κατά μήνα αποζημίωση δεν θα υπερβαίνει τις 
μηνιαίες ακαθάριστες αποδοχές των υπαλλήλων. 

9. Σχετική εισήγηση της Δ/νσης Διανεμητικού Εμπορίου 
και Υπηρεσιών. 

Αποφασίζουμε: 

1. Καθορίζουμε την κατά μήνα αμοιβή διακοσίων δεκα¬ 
τεσσάρων (214) υπαλλήλων της Γ.Γ.ΕΣΥΕ μονίμων και με 
σχέση εργασίας Ι.Δ., υπαλλήλων άλλων Υπουργείων κα¬ 
θώς και ιδιωτών ειδικών συνεργατών (Εκπρόσωποι Επαγ¬ 
γελματικών Συλλόγων, Ομοσπονδιών, Ενώσεων κ.λπ.) για 
εργασίες πέραν του κανονικού και του συνήθους υπερω- 
ριακού ωραρίου για τις ανάγκες των δοκιμαστικών και κα¬ 
νονικών ερευνών στα πλαίσια του Ελληνικού Σχεδίου Δρά- 
σεως για τις Περιφερειακές Στατιστικές 1991 -1993 και 
συγκεκριμένα: 

Α) Για τη διενέργεια των εξής δοκιμαστικών ερευνών: 

1. - Σε μονάδες Διανεμητικού Εμπορίου 

2. - Ξενοδοχείων - Οεπιρίηςβ 

3. - Τουριστικών Επιχειρήσεων 

4. - Διαφημιστικών Επιχειρήσεων 

5. - Χερσαίων Μεταφορών 

6. - θαλασσίων Μεταφορών 

7. - Αεροπορικών Μεταφορών 

8. - Ασφαλειών - Τραπεζών 

Β) Για τη διενέργεια των εξής κανονικών ερευνών: 

1.- Ξενοδοχείων - Οεπιρϊηςδ 

2 - Τουριστικών Επιχειρήσεων 

3. - Διαφημιστικών Επιχειρήσεων 

4. - Μεταφορών 

5. - Ασφαλειών - Τραπεζών 

για χρονικό διάστημα έντεκα (11) μηνών και εντός της 
χρονικής περιόδου από 1.2.93 έως 31.12.93 (οι δοκιμα¬ 
στικές έρευνες θα πραγματοποιηθούν από 1.2.93 έως 
31.5.93 και οι κανονικές έρευνες από 1.6.93 έως 
31.12.93) ως ακολούθως: 

Α) Για την εποπτεία, την παροχή συμβουλών και την επί¬ 
λυση τεχνικών προβλημάτων κατά τη διάρκεια διενέργειας 
των δοκιμαστικών και κανονικών ερευνών καθώς επίσης 
και τη βελτίωση των μεθοδολογικών πλαισίων βάσει των 
αποτελεσμάτων που θα προκύψουν από τη διεξαγωγή 
των δοκιμαστικών ερευνών, την πινακοποίηση των στοι¬ 
χείων και τη σύνταξη της τελικής εκθέσεως για κάθε μία 
από τις παραπάνω έρευνες, θα απασχοληθούν πέντε (5) 
υπάλληλοι της Γ.Γ.ΕΣΥΕ μόνιμοι και με σχέση εργασίας 
Ι.Δ. για χρονικό διάστημα έντεκα (11) μηνών και η αποζη¬ 
μίωσή τους καθορίζεται σε ενενήντα χιλιάδες (90.000) 
δρχ. στον καθένα για κάθε μήνα απασχόλησής τους. 

Β) Γ ια την οργάνωση των σεμιναρίων εκπαίδευσης των 
ατόμων που θα απασχοληθούν με τη συμπλήρωση των 
ερωτηματολογίων, την παρακολούθηση των εργασιών συ¬ 
μπλήρωσης αυτών, τον έλεγχο των συμπληρωμένων ερω¬ 
τηματολογίων για τη διαπίστωση λαθών και την ελλειπή 


συμπλήρωση αυτών, καθώς και παροχή συμπλήρωμα- τι- 
κών συμβουλών και διευκρινήσεων με σκοπό την άμεση 
ορθή συμπλήρωση των ερωτηματολογίων των δοκιμαστι¬ 
κών και κανονικών ερευνών, θα απασχοληθούν δώδεκα 
(12) υπάλληλοι της Γ.Γ.ΕΣΥΕ μόνιμοι και με σχέση εργα¬ 
σίας Ι.Δ. για χρονικό διάστημα έντεκα (11) μηνών και η 
αποζημίωσή τους καθορίζεται σε εβδομήντα οκτώ χιλιά¬ 
δες (78.000) δρχ. στον καθένα για κάθε μήνα απασχόλη¬ 
σής τους. 

Γ) Για τον αριθμητικό τον λογικό έλεγχο και την κωδικο- 
γράφηση των συμπληρωμένων ερωτηματολογίων, των δο¬ 
κιμαστικών και κανονικών ερευνών, θα απασχοληθούν πε¬ 
νήντα (50) υπάλληλοι της Γ.Γ.ΕΣΥΕ μόνιμοι και με σχέση 
εργασίας Ι.Δ. για το χρονικό διάστημα έντεκα (11) μηνών 
και η αποζημίωσή τους καθορίζεται σε εξήντα έξη χιλιάδες 
(66.000) 6ρχ. στον καθένα για κάθε μήνα απασχόλησής 
τους. 

Δ) Για την καταχώρηση, τον υπολογισμό και την πινακο- 
ποίηση των στοιχείων που θα προκύψουν τόσο από τις δο¬ 
κιμαστικές όσο και από τις κανονικές έρευνες, θα απα¬ 
σχοληθούν σαράντα πέντε (45) υπάλληλοι της Γ.Γ.ΕΣΥΕ 
μόνιμοι και με σχέση εργασίας Ι.Δ. για το χρονικό διάστημα 
έντεκα (11) μηνών και η αποζημίωσή τους καθορίζεται σε 
σαράντα πέντε χιλιάδες (45.000) δρχ. στον καθένα για 
κάθε μήνα απασχόλησής τους. 

Ε) Για την εκπαίδευση των ατόμων που θα ασχοληθούν 
με τη συμπλήρωση των ερωτηματολογίων των δοκιμαστι¬ 
κών και κανονικών ερευνών ως προς τον τρόπο συμπλή¬ 
ρωσης αυτών θα χρησιμοποιηθούν δέκα (10) υπάλληλοι 
της .Γ.Γ.ΕΣΥΕ μόνιμοι και με σχέση εργασίας Ι.Δ. καθώς 
και ιδιώτες ειδικοί συνεργάτες, η δε αποζημίωση ανά εκ¬ 
παιδευτικό σεμινάριο του οποίου η διάρκεια θα είναι δύο 
ημέρες, καθορίζεται σε δέκα έξη χιλιάδες (16.000) δρχ. 
στον καθένα και ο αριθμός των σεμιναρίων που θα δύναται 
καθένας να απασχοληθεί δεν μπορεί να-υπερβαίνει τα 
δέκα πέντε (15) σεμινάρια συνολικά εκ των οποίων τα 
οκτώ (8) θα πραγματοποιηθούν για τις δοκιμαστικές έρευ¬ 
νες και τα υπόλοιπα επτά (7) για τις κανονικές. 

Ε) Σε όσους υπαλλήλους της Γ.Γ.ΕΣΥΕ μόνιμους και με 
σχέση εργασίας Ι.Δ. καθώς και ιδιώτες ειδικούς συνεργά¬ 
τες θα παρακολουθήσουν τα εκπαιδευτικά σεμινάρια ως 
ερευνητές και των οποίων ο αριθμός δεν θα υπερβαίνει τα 
ογδόντα (80) άτομα καθορίζεται αποζημίωση πέντε χιλιά¬ 
δων (5.000) δρχ. ανά εκπαιδευτικό σεμινάριο στον καθένα 
και ο αριθμός των σεμιναρίων που θα δύναται να παρακο¬ 
λουθήσει ο καθένας δεν μπορεί να υπερβαίνει τα τέσσερα 
(4) εκπαιδ. σεμινάρια εκ των οποίων τα δύο (2) θα πραγμα¬ 
τοποιηθούν για τις δοκιμαστικές έρευνες και τα υπόλοιπα 
δύο (2) για τις κανονικές. 

Ζ) Για την συμπλήρωση των ερωτηματολογίων των δοκι¬ 
μαστικών και κανονικών ερευνών, ο αριθμός των οποίων 
υπολογίζεται σε πέντε χιλιάδες (5.000) ερωτηματολόγια, 
θα χρησιμοποιηθούν οι εκπαιδευμένοι ανωτέρω ογδόντα 
(80) ερευνητές και για κάθε ορθώς συμπληρωμένο ερω¬ 
τηματολόγιο (πολυσέλιδο και με ειδικά ερωτήματα επί των 
οικονομικών στοιχείων των επιχειρήσεων) θα καταβάλλε¬ 
ται αποζημίωση τριών χιλιάδων διακοσίων (3.200) δρχ. 

Η) Για την επίλυση ειδικών προβλημάτων που θα προκύ¬ 
ψουν κατά την συμπλήρωση των ερωτηματολογίων από 
τους ερευνόμενους, την παροχή συμβουλών στην ανά¬ 
λυση των στατιστ. δεδομένων των δοκιμαστικών ερευνών 
για τον προσδιορισμό των τελικών μεταβλητών που θα 

χρησιμοποιηθούν στη διεξαγωγή των κανονικών ερευνών 
και τέλος την ανάλυση των αποτελεσμάτων των κανονικών 
ερευνών, θα χρησιμοποιηθούν δώδεκα (12) ιδιώτες ειδικοί 
συνεργάτες καθώς και υπάλληλοι άλλων υπηρεσιών που 
θα απασχοληθούν για χρονικό διάστημα εννέα (9) μηνών 
και η αποζημίωση τους καθορίζεται σε εβδομήντα χιλιά¬ 
δες (70.000) δρχ. στον καθένα για κάθε μήνα απασχόλη¬ 
σής τους. 

3. Με απόφαση του Γενικού Γραμματέα ΕΣΥΕ, η οποία 
εκδίδεται στο τέλος τού προηγούμενου ή στην αρχή κάθε 
μήνα, μετά από εισήγηση του Προϊσταμένου της Δ/νσης 
Διανεμητικού Εμπορίου και Υπηρεσιών καθορίζονται οι 
υπάλληλοι καθώς και οι ιδιώτες ειδικοί συνεργάτες που θα 
εργασθούν κατά τα συγκεκριμένα χρονικά διαστήματα, ο 
αριθμός των οποίων δεν μπορεί να υπερβεί τον ανωτέρω 
κατά μήνα αριθμό απασχολουμένων. 

4. Το ποσό της μηνιαίας αποζημίωσης ανάλογα με την 
προσφερόμενη εργασία το οποίο δικαιούται ο καθένας 
(δεν μπορεί να είναι μεγαλύτερο από το ανωτέρω καθορι¬ 
ζόμενο ποσό) καθώς και ότι οι εργασίες πραγματοποιήθη¬ 
καν εκτός της υποχρεωτικής ημερήσιας εργασίας, θα βε¬ 
βαιώνεται από τον Προϊστάμενο της Δ/νσης Διανεμητικού 
Εμπορίου και Υπηρεσιών ή το νόμιμο αναπληρωτή του. 

5. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού της 
Γ.Γ.ΕΣΥΕ (ειδ. φορέας 13 - 150 και στον ΚΑΕ 5332), 
ύψους 101.381.000 δρχ. για το τρέχον οικονομικό έτος 
1993. 

6. Οι παραπάνω εργασίες των ερευνών θα χρηματοδο¬ 
τηθούν σε ποσοστό 75% από την Ευρωπαϊκή Κοινότητα 
μέσα στα πλαίσια του Σχεδίου Δράσεως για τις Περιφε¬ 
ρειακές Στατιστικές 1991-1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ■ ΟΙΚΟΝΟΜΙΚΟΝ 

ΚΩΝ/ΝΟΣ ΔΟΥΣΗΣ ΚΩΝ/ΝΟΣ ΠΑΤΡΑΚΟΣ 
-♦- 

Αριθ. 2020040 (3) 

Καταβολή αποζημιώσεως σε διαχειριστική Επιτροπή άρ¬ 
θρου 50 Ν. 2082/92. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Έχοντας υπόψη: 

1. Τις διατάξεις της παρ. 3 εδάφ. γ του άρθρου 50 του 
Ν. 2082/92 «Αναδιοργάνωση της Κοινωνικής Πρόνοιας 
και καθιέρωση νέων θεσμών Κοιν. Προστασίας» (ΦΕΚ 
158/92 Τ.Α ). 

2. Την υπ’ αριθ. Π4/οικ./1043/2.3.1993 απόφαση της 
Υφυπουργού Υγείας, Πρόνοιας και Κοινωνικών Ασφαλί¬ 
σεων «Τ ρόπος λειτουργίας του Λογαριασμού για προγράμ¬ 
ματα ατόμων με ειδικές ανάγκες» (ΦΕΚ 168/18.3.93 
Τ.Β')· 

3. Την υπ' αριθ. Υ.1847/1078399/1182/0001/ 

14.8.92 κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 


γού Οικονομικών στους Υφυπουργούς Οικονομικών» 
(ΦΕΚ 525/Β/92). 

4. Την υπ’ αριθ. Υ.1938/9.12.1992 κοινή απόφαση του 
Πρωθυπουργού και του Υπουργού Υγείας Πρόνοιας και 
Κοιν. Ασφαλίσεων «Ανάθεση αρμοδιοτήτων στους Υφυ¬ 
πουργούς Υγείας, Πρόνοιας και Κοιν. Ασφαλίσεων, Νικό¬ 
λαο Αναστασόπουλο και Φάνη Πάλλη - Πετραλιά» (ΦΕΚ 
727/11.12.92 Τ.Β') όπως συμπληρώθηκε με την υπ’ αριθ. 
Υ.1977/26.1.1993 κοινή απόφαση (ΦΕΚ 23/16.1.1993 
Τ.Β'). 

5. Την έκθεση της διαχειριστικής Επιτροπής εκκαθαρί- 
σεως του Σώματος Ειδικών Πραγματογνώμων Τροχαίων 
Ατυχημάτων «ΣΕΠΤΑ», μαζί με τα σχετικά δικαιολογητικά 
που κατατέθηκαν στο Υπουργείο Υγείας, Πρόνοιας και 
Κοιν. Ασφαλίσεων, αποφασίζουμε: 

1. Καταβάλλεται αποζημίωση στη διαχειριστική Επι¬ 
τροπή της παρ. 3 εδ. γ' του άρθρου 50 του Ν. 2082/1992 
(ΦΕΚ 158/92 Τ.Α'), το ύψος της οποίας καθορίζεται για 
κάθε ένα από τα παρακάτω μέλη ως εξής: 

α. Ιωάννης Σταματόπουλος 1.500.000 δρχ. (ένα εκα¬ 
τομμύριο, πεντακόσιες χιλιάδες δρχ.). 

β. Απόστολος Κωστόπουλος 1.500.000 δρχ. (ένα εκα¬ 
τομμύριο, πεντακόσιες χιλιάδες δρχ.). 

γ'. Ιωάννης Καλογερόπουλος 1.500.000 δρχ. (ένα εκα¬ 
τομμύριο, πεντακόσιες χιλιάδες δρχ.). 

δ. Ευάγγελος Δάρας 1.500.000 δρχ. (ένα εκατομμύριο, 
πεντακόσιες χιλιάδες δρχ.). 

ε. Ιωάννα Μανέττα 1.500.000 δρχ. (ένα εκατομμύριο, 
πεντακόσιες χιλιάδες δρχ.). 

2. Η παραπάνω αποζημίωση, της οποίας το συνολικό 
ποσό ανέρχεται στο ύψος των 7.500.000 δρχ. (επτά εκα¬ 
τομμύρια, πεντακόσιες χιλ. δρχ.) θα βαρύνει το «Λογαρια¬ 
σμό για προγράμματα ατόμων με ειδικές ανάγκες» στην 
Τράπεζα στην οποία τηρείται αυτός και υπόκειται στις 
κατά νόμο κρατήσεις υπέρ τρίτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΟΙΚΟΝΟΜΙΚΟΝ 

& ΚΟΙΝΩΝΙΚΟΝ ΑΣΦΑΛΙΣΕΩΝ 

ΦΑΝΗ ΠΑΛΛΗ - ΠΕΤΡΑΛΙΑ Κ. ΠΑΤΡΑΚΟΣ 

- -4 - 

Αριθ. 1052041 /634/Α0012 (4) 

Προθεσμία υποβολής της ετήσιας δήλωσης φορολογίας 
εισοδήματος από ορισμένους υπόχρεους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την προθεσμία που ορίζεται στη διάταξη της περί¬ 
πτωσης β' της παραγράφου 1 του άρθρου 12 του Ν.Δ. 
3323/1955, όπως αυτή ισχύει μετά την αντικατάστασή 
της από την παράγραφο 7 του άρθρου 6 του Ν. 2065/ 
1992. 

2. Τις διατάξεις του τρίτου εδαφίου της παραγράφου 1 
του άρθρου 12 του Ν.Δ.3323/1955, όπως αυτή ισχύει 
μετά την αντικατάστασή της από την παράγραφο 2 του άρ¬ 
θρου 3 του Ν. 1591/1986 (ΦΕΚ Α' 60). 

3. Τις διατάξεις του άρθρου 3 του Π.Δ.356/1986 (ΦΕΚ 
Α' 157). 

4. Την ανάγκη επεκτάσεως της προθεσμίας της διάτα¬ 
ξης της β’ περίπτωσης της παραγράφου 1 του άρθρου 12 
του Ν.Δ.3323/1955 και σε ορισμένες άλλες κατηγορίες 
υποχρέων των οποίων ο προσδιορισμός του εισοδήματος 
εξαρτιέται κατά κύριο λόγο, από την εκκαθάριση δοσολη- 
πτικών λογαριασμών μεταξύ αυτών και επιχειρήσεων που 
τηρούν βιβλία τρίτης κατηγορίας του Κώδικα Βιβλίων και 
Στοιχείων. 

5. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών, για τη μεταβίβαση αρμοδιοτήτων, αποφασί¬ 
ζουμε: 

1. Ορίζουμε ότι η ετήσια δήλωση φόρου εισοδήματος 
φυσικών προσώπων, υποβάλλεται μέχρι τις 15 Απριλίου 
του οικείου οικονομικού έτους και από τους πιο κάτω υπό¬ 
χρεους, των οποίων ο προσδιορισμός του εισοδήματος 
εξαρτιέται, κατά κύριο λόγο, από την εκκαθάριση των δο- 
σοληπτικών λογαριασμών, μεταξύ αυτών και επιχειρήσεων 
που τηρούν βιβλία τρίτης κατηγορίας του Κώδικα Βιβλίων 
και Στοιχείων, στα οποία εμφανίζονται αυτοί οι λογαρια¬ 
σμοί, εφόσον η διαχειριστική περίοδος αυτών των επιχει¬ 
ρήσεων λήγει μέσα στους μήνες Νοέμβριο ή Δεκέμ¬ 
βριο: 

α) Αντιπροσώπους ή πράκτορες των πιο πάνω επιχειρή¬ 
σεων. 

β) Αντιπροσώπους και πράκτορες ασφαλιστικών εται¬ 
ρειών και ασφαλειομεσίτες. 

γ) Αντιπροσώπους και πράκτορες τραπεζών. 

δ) Μισθωτούς, εφόσον οι αμοιβές τους, ολικά ή μερικά, 
αποτελούνται από ποσοστά στα κέρδη των πιο πάνω επι¬ 
χειρήσεων, στις οποίες παρέχουν τις υπηρεσίες τους, και 

ε) Συγγραφείς, προκειμένου για συγγραφικά, γενικώς, 
δικαιώματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1993 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 
-♦-- 

Αριθ. ΔΥΙγ/οικ. 14080 (5) 

Συμπλήρωση απόφασης περί εφημεριών γιατρών. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: · 

1. Τις διατάξεις του άρθρου 88 του Ν.2071. · 

2. Την αρ. ΔΥ1γ/1010/3.2.93 (ΦΕΚ.89/Β/23.2.93) 
απόφασή μας περί εφημεριών γιατρών ΕΣΥ. 

3. Τις ανάγκες των Νοσηλευτικών Ιδρυμάτων και λοιπών 
Υγειον. Μονάδων, αποφασίζουμε: 

Συμπληρώνουμε την αρ. ΔΥ1γ/1010/3.2.93 απόφασή 
μας ως εξής και για το χρονικό διάστημα από 1.1.93 μέχρι 
31.12.93. . 

1. Στο Κεφ. II στη παρ. Ί γ (νοσοκομεία Αθηνών - Πει¬ 
ραιά - Θεσσαλονίκης) προστίθενται εδάφια που έχουν ως 
εξής: 

- Σε όσα Τμήματα υπηρετούν ένας ή δύο γιατροί (ειδι¬ 


κευμένοι) επιτρέπεται η αποζημίωση για εφημερίες μέχρι 
τόυ ποσού των ακαθαρίστων αποδοχών τους. 

- Σε όσα Τμήματα υπηρετούν 3 Επιμελητές Α-Β και 1 Δ/ 
ντής επιτρέπεται η πραγματοποίηση μιας (1) επί πλέον 
εφημερίας, που θα πραγματοποιείται εκ περιτροπής, για 
τους μήνες που έχουν 31 ημέρες. 

2. Στο Κεφ. III (Εξαιρέσεις) στη παρ. β’ προστίθενται στα 
Τμήματα των Νοσοκομείων Αθηνών - Πειραιά - Θεσσαλο¬ 
νίκης, όπου επιτρέπεται η καταβολή αποζημίωσης μέχρι 
(10) εφημερίες, τα Νεογνολογικά Τμήματα και οι Μονά¬ 
δες Εντατικής Νοσηλείας Νεογνών (Τριτοβάθμια Νεογνο- 
λογικά Τμήματα. 

3. Στο Κεφ. IV - Γενικές ρυθμίσεις, προστίθεται τελευ¬ 
ταία παράγραφος (ζ) ως εξής: 

Στον αριθμό των γιατρών που λαμβάνονται υπόψη για 
τον καθορισμό του αριθμού των εφημεριών, δεν συμπερι- 
λαμβάνονται οι γιατροί που απουσιάζουν ευρισκόμενοι σε 
απόσπαση ή άδεια (εκπαιδευτική, αναρρωτική, κανονική) 
ή έχουν τεθεί σε αργία, καθώς και οι ειδικευόμενοι. 

4. Στους περιορισμούς των ημερών Σαββάτων και Κυ¬ 
ριακών δεν συμπεριλαμβάνονται οι αργίες που συμπί¬ 
πτουν με καθημερινές ημέρες. 

Κατά τα άλλα εξακολουθεί να ισχύει η αρ. ΔΥ1 γ/1010/, 
3.2.93 απόφασή μας. 

Η δαπάνη που προκαλεί η παρούσα δεν είναι δυνατό να 
προσδιοριστεί. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 17 Μαρτίου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦-- 

Αριθ. 135/686 ?-■··' (6) 

Αύξηση των βοηθημάτων του Κλάδου Επικουρικής Ασφά¬ 
λισης Δικηγόρων του Ταμείου Νομικών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α, 165). 

2. Τις διατάξεις των άρθρων 23 παρ. 1 στοιχ. στ, 24 παρ. 

1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α, 137). 

3. Τις διατάξεις του άρθρου 27 του Ν. 2081/92 (Α, 
154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Κλάδου Επικουρι¬ 
κής Ασφάλισης Δικηγόρων για την οποία έχει εγγραφεί πί¬ 
στωση ύψους 125.000.000 δρχ. στους Κωδικούς 0621α, 
0621 β, 0636. 

5. Τις διατάξεις του άρθρου 7 του Ν. 1275/82 (Α 100). 

6. Την αρ. 1881/26.1.93 απόφαση της Επιτροπής Τι¬ 
μών και Εισοδημάτων. 

7. Την από 23.3.93 οικονομική έκθεση της Δ/νσης Ανα- 
λογιστικών Μελετών της ΓΓΚΑ. 

8. Τη γνώμη του Δ.Σ. του Κλάδου Επικουρικής Ασφάλι¬ 
σης Δικηγόρων του Ταμείου Νομικών που διατυπώθηκε 
κατά την 1349/3.3.1993 συνεδρίασή του, αποφασί¬ 
ζουμε: 

Τα βοηθήματα των μέχρι 31.12.1992 συνταξιούχων του 
Κλάδου Επικουρικής Ασφάλισης Δικηγόρων του Ταμείου 
Νομικών, συμπεριλαμβανομένων και των κάτωτάτων 
ορίων αυξάνονται κατά ποσοστό 5% από 1.1.1993. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 13 Απριλίου 1993 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. ΥΠΠ/ΔΙΛΑΠ/Γ/2167/17758 (7) 

Αποχαρακτηρισμός από ιστορικά διατηρητέα μνημεία και 

έργα τέχνης (2) κτιρίων ιδ. Μπεράχα στην Σταυρού- 

πολη Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «Περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/ΤΑ/26.7.85 

β) του άρθρου 52 του Ν. 5351/1932 «περί Αρχαιοτή¬ 
των 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830» 

δ) του Π.Δ. 941/77 «περί Οργανισμού του ΥΠΠΕ» 

ε) του Π.Δ. 1943/91 «περί εκσυγχρονισμού της οργά¬ 
νωσης και λειτουργίας της Δημόσιας Διοίκησης, αναβάθ¬ 
μιση του προσωπικού της και άλλες συναφείς διατάξεις 
που δημοσιεύθηκε στο ΦΕΚ 50/ΤΑ/11.4.91. 

2. Την Απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Λ. 
Μπουρδάρα η οποία δημοσιεύθηκε στο ΦΕΚ 3/Β/ 
11.1.93, 

3. Την Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τβ/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλλου. 

6. Την Υ.Α. ΥΠΠΟ/ΔΙΛΑΠ/Γ/34868/2137/23.9.87. 

7. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 4/11.2.93, αποφασί¬ 
ζουμε: 

Αποχαρακτηρίζουμε από ιστορικά διατηρητέα μνημεία 
και έργα τέχνης τα (2) μονόροφα κτίσματα τα οποία βρί¬ 
σκονται στην ιδιοκτησία Λ.Σ. Μπεράχα στην Σταυρούπολη 
Θεσσαλονίκης διότι πρόκειται για κτίρια μεταγενέστερα, 
χωρίς κανένα μορφολογικό και αρχιτεκτονικό ενδιαφέρον 
και συνεπώς δεν καλύπτουν τις αναγκαίες προϋποθέσεις 
που ορίζουν τον Ν. 1469/50. 

Όσον αφορά το παρακείμενο κτίριο της Μονής Καλο¬ 
γριών του Αγ. Βικεντίου του Παύλου ισχύουν όλες οι διατά¬ 
ξεις του Ν. 1469/50, σύμφωνα με την Υ.Α. ΫΠΠΟ/ΔΙΛΑΠ/ 
Γ/34868/2137/23.9.87. 


Η παρούσα αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-- 

Αριθ. 13439 (8) 

Ανάκληση άδειας ίδρυσης και λειτουργίας ερασιτεχνικής 

Σχολής Χορού της Εταιρείας «Ολυμπία Δεδοπούλου - 

Παπαγιαννάκη - Σοφία - Δέσποινα Καπετάνιου Ο.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής εκπαιδεύσεως κλπ.» 
(ΦΕΚ 127/Α/81). 

3. Το άρθρο 15 του Ν. 1348/83 «Διάλυση του ΝΠΔΔ με 
την επωνυμία « Αρμα θέσπιδος» και άλλες διατάξεις» 
(ΦΕΚ 47/Α/83). 

4. Το Π.Δ. 457/83 (ΦΕΚ 174/Α/83) «Ίδρυση και λει¬ 
τουργία ερασιτεχνικών Σχολών Χορού». 

5. Την αριθμ. ΥΠΠΟ/ΓΝΟΣ/49095/30.10.91 (ΦΕΚ 
987/Β/91) Υπουργική απόφαση με θέμα: «μεταβίβαση 
αρμοδιοτήτων Υπουργού και δικαιώματος υπογραφής» 
«εντολή Υπουργού» στο Γενικό Γραμματέα και στους 
Προϊσταμένους των Διευθύνσεων, τμημάτων και Γρα¬ 
φείων της Κεντρικής Υπηρεσίας του Υπουργείου Πολιτι¬ 
σμού». 

6. Την αριθμ. 32951/6.8.86 (ΦΕΚ 760/Βτ/31.10.86) 
απόφασή μας με την οποία χορηγήθηκε άδεια ίδρυσης και 
λειτουργίας ερασιτεχνικής σχολής Χορού στην εταιρεία 
«Ολυμπία Δεδοπούλου - Παπαγιαννάκη - Σοφία - Δέ¬ 
σποινα Καπετάνιου Ο.Ε.» στο επί της οδού Χαλανδρίου 5 
κτίριο στην Αγία Παρασκευή Αττικής. 

7. Αίτημα της ως άνω εταιρείας για διακοπή της λει¬ 
τουργίας της Σχολής από 18.3.93, λόγω διαλύσεώς της, 
με τα συνοδεύοντα δικαιολογητικά, αποφασίζουμε: 

1. Ανακαλούμε την αριθμ. 32951 /6.8.86 (ΦΕΚ 760/Β/ 
86) απόφασή μας με την οποία χορηγήθηκε άδεια ίδρυσης 
και λειτουργίας ερασιτεχνικής Σχολής Χορού στην εται¬ 
ρεία «Ολυμπία Δεδοπούλου - Παπαγιαννάκη - Σοφία - Δέ¬ 
σποινα Καπετάνιου Ο.Ε.» στο επί της οδού Χαλανδρίου 5 
κτίριο στην Αγία Παρασκευή Αττικής μετά από αίτησή της 
για διακοπή λειτουργίας της Σχολής από 18.3.93 λόγω 
διαλύσεώς της εταιρείας. 

2. Η παραπάνω απόφαση παύει ισχύουσα από τη δημο¬ 
σίευσή της στην Εφημερίδα της Κυβερνήσεως. 

Η παρούσα αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 1993 
Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

Αριθ. 7262 ( 9 ) 

«Σύσταση Αναπτυξιακού Συνδέσμου της 8ης Γεωγραφι- 
κής Ενότητας Ν. Φθιώτιδας». 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Την 9384/11.7.1988 κοινή απόφαση του Υπουργού 
Εσωτερικών, Εθνικής Οικονομίας και Περιβάλλοντος, Χω¬ 
ροταξίας και Δημοσίων Έργων (ΦΕΚ 529/27.7.1982 
τ.Β). 

2. Τις παρακάτω σύννομες αποφάσεις των ΟΤΑ της 8ης 
Γεωργικής Ενότητας. 

α) Κοινότητα Αγ. Γεωργίου Τυμφρηστού 49/1992, β) 
Κοινότητες Μεσ. Κόψης 20/1992 γ) Κοινότητας Μεγ. Κό¬ 
ψης 2/1993 δ) Κοινότητας Μερκάδας 48/92 ε) Κοινότη¬ 
τας Νεοχωρίου Τυμφρηστού 28/1992 στ) Κοινότητας Δί- 
καστρου 35/92 και ζ) Κοινότητας Παλαιοκάστρου 22/ 
1992. 

3. Τη γνωμοδότηση του Νομαρχιακού Συμβουλίου Φθι¬ 
ώτιδας όπως διατυπώνεται στο αριθ. 1/26.1.1993 πρα¬ 
κτικό του το οποίο γνωμοδοτεί υπέρ της υποχρεωτικής 
ένταξης των Κοινοτήτων Τυμωρηστού, Περιβλέπτου και 
Πιτσιωτών επειδή συντρέχουν οι νόμιμες προϋποθέσεις. 

4. Τα άρθρα 190 και 196 του ΚΔ 323/89 Δημοτικός και 
Κοινοτικός Κώδικας, αποφασίζουμε: 

1. Συστήνουμε αναπτυξιακό Σύνδεσμο της 8ης Γεωγρα- 
φικής Ενότητας Ν. Φθ/δας αποτελούμενο από τις Κοινό¬ 
τητες Αγ. Γεωργίου Τυμφρηστού, Μεσ. Κόψης, Μεγ. Κό¬ 
ψης Περκάδας, ΜαυρΙλου, Νεοχωρίου Τυμφρηστού, Δί- 
καστρου, Παλαιοκάστρου, Περίβλεπτου, Πιτσιωτών και 
Τυμφρηστού με την επωνυμία «Αναπτυξιακός Σύνδεσμος 
της 8ης Γεωγραφικής Ενότητας Ν. Φθιώτιδας». 

2. Σκοποί του Συνδέσμου είναι: 

Η κοινή εκτέλεση και συντήρηση έργων, η προμήθεια 
μηχανημάτων και υλικών, η παροχή υπηρεσιών που ανή¬ 
κουν στην αρμοδιότητα τους ο σχεδιασμός και η κατάρ- 
τηση προγραμμάτων και μεθόδων για την ανάπτυξη του 
ευρύτερου χώρου των μελών που τον αποτελούν η καθα¬ 
ριότητα, η αποκομιδή και η εναπόθεση των απορριμάτων 
και λοιπών προβλημάτων, αξιοποίηση και εκμετάλλευση 
των βοσκοτόπων των ανωτέρω Κοινοτήτων, η αξιοποίηση 
κάθε πλούτο παραγωγικής πηγής, καθώς και η προσπά¬ 
θεια για την επίλυση όλων των τοπικών προβλημάτων της 
Περιφέρειας του Συνδέσμου. 

3. Έσοδα του Αναπτυξιακού Συνδέσμου είναι: 

α) Εισφορά κάθε Κοινότητας, μέλους, ίση με το 5% των 
τακτικών εσόδων του εκάστοτε προηγούμενου έτους, 
β) Πρόσοδοι από την περιουσία του Συνδέσμου, 
γ) Δωρεές επιχορηγήσεις και εισφορές που παρέχει το 
Δημόσιο ή άλλα Φυσικά πρόσωπα ή Οργανισμών ή δωρεές 
ομογενών κλπ. 

δ) Πρόσοδοι από τα τέλη που θα επιβληθούν υπέρ των 
Συνδέσμων. 

ε) Η επιχορήγηση από τους φορείς του Δημοσίου Τομέα 
της παρ. 6 του άρθρου 1 του Ν.1256/82 για την εκτέλεση 
έργων την κάλυψη δαπανών τους για την πληρωμή των 
αποδοχών του προσωπικού τους. 

4. Έδρα του Συνδέσμου ορίζεται η Κοινότητας Αγ. Γε¬ 
ωργίου Τυμφρηστού. 

5. Η διάρκεια του Συνδέσμου ορίζεται σε δέκα (10) χρό¬ 
νια. 


Ακροτελεύτιο άρθρο 

1. Από τις διατάξεις αυτής της απόφασης προκαλείται 
δαπάνη για το τρέχον έτος σε βάρος του προϋπολογισμού 
των παραπάνω ΟΤΑ σε ποσοστό 5% επί των τακτικών 
εσόδων του εκάστοτε προηγούμενου έτους και το ίδιο πε¬ 
ρίπου για καθένα από τα επόμενα οικονομικά έτη. 

2. Για την ανωτέρω δαπάνη έχει γραφεί πίστωση στον 
προϋπολογισμό κάθε ΟΤΑ Ισον με το 5% των τακτικών 
εσόδων με τα στοιχεία 211.1. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λαμία, 1 Απριλίου 1993 
Ο Νομάρχης 
ΓΕΩΡΓΙΟΣ ΚΑΛΑΝΤΖΗΣ 

-- + - 

Αριθ. 7435 (10) 

«Σύσταση Αναπτυξιακού Συνδέσμου της 1ης Γεωγραφι¬ 
κής Ενότητας Ν. Φθιώτιδας». 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Την 9384/11.7.1988 κοινή απόφαση του Υπουργού 
Εσωτερικών Εθνικής Οικονομίας και Περιβάλλοντος Χω¬ 
ροταξίας και Δημοσίων έργων (ΦΕΚ 529/27.7.1988 τ.Β ). 

2. Τις παρακάτω σύννομες αποφάσεις των ΟΤΑ της 1 ης 
Γεωγραφικής Ενότητας α) Κοινότητας Μαλεσίνας 227/. 
1992. 

β) Κοινότητας Μαρτίνου 61/1992. 

3) Την γνωμοδότηση του Νομαρχιακού Συμβούλιου Φθ/ 
δας, όπως διατυπώνεται στο αριθ. 1/26.1.93 πρακτικό 
του το οποίο γνωμοδοτεί υπέρ της υποχρεωτικής ένταξης 
της Κοινότητας Λάρυμνας επειδή συντρέχουν οι νόμιμες 
προϋποθέσεις. . 

4. Τα άρθρα 190 και 196 του Π.Δ. 323/89 Δημοτικός 
και Κοινοτικός Κώδικας, αποφασίζουμε: 

1. Συνιστούμε αναπτυξιακό Σύνδεσμο της 1 ης Γεωγρα- 
φικής Ενότητας Ν. Φθιώτιδας αποτελούμενο από την Κοι¬ 
νότητα Μαλεσίνας, Μαρτίνου και Λάρυμνας με την επωνυ¬ 
μία «Αναπτυξιακός Σύνδεσμος της 1 ης Γεωγραφικής Ενό¬ 
τητας Ν. Φθιώτιδας». 

2. Σκοποί του Συνδέσμου είναι: 

α. Η ίδρυση και στελέχωση με το κατάλληλο προσωπικό 
Τεχνικής Υπηρεσίας που θα συμβάλλει αποφασιστικά στη 
μελέτη και κατασκευή των έργων που θα πραγματοποιή¬ 
σει ο Αναπτυξιακός Σύνδεσμος. 

β. Η συλλογή μεταφορά και διάθεση καθώς και η επε¬ 
ξεργασία των απορριμάτων της περιοχής. 

γ. Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης που αναθέτουν οι 
ΟΤΑ στον Σύνδεσμο. 

δ. Έργα οδοποιίας με πρώτα αυτά που έχουν διακοινο- 
τική σημασία και η προμήθεια μηχανημάτων, για απόφασή 
στική συμβολή στην κατασκευή και συντήρηση αυτών. 

ε. Υδρογεωλογική μελέτη περιοχής, ανίχνευση υδρο¬ 
φόρου ορίζοντα και διενέργεια των απαραιτήτων γεωτρή-. 
σεων κατασκευή των αναγκαίων τεχνικών έργων για συ¬ 
στηματικότερη ύδρευση και άρδευση της περιοχής. 

στ. Η υποβοήθηση των ΟΤΑ του Συνδέσμου στην κατα¬ 
γραφή και ιεράρχηση των αναγκών στην αξιολόγηση των 
αναγκαίων έργων τεχνικής υποδομής και κοινωνικού εξο- 



3318 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πλισμού και στον Προγραμματισμό υλοποίησής τους. 

ζ. Η μελέτη, κατασκευή, διαχείριση και συντήρηση του 
έργου τεχνικής υποδομής ή άλλου κοινωνικού εξοπλισμού 
των Κοινοτήτων, που αναθέτουν οι Κοινότητες στον Σύν¬ 
δεσμο με χρηματοδότηση από τα έσοδά του ή από πιστώ¬ 
σεις του Προγράμματος Δημοσίων Επενδύσεων, καθώς 
και διακοινοτικών έργων τεχνικής υποδομής και εξοπλι¬ 
σμού. 

η. Η συντήρηση των σχολικών κτιρίων και η μελέτη, κα¬ 
τασκευή, διαχείριση και συντήρηση αθλητικών εγκατα¬ 
στάσεων και χώρων κοινωνικό - πολιτιστικών λειτουργιών 
δια κοινοτικής σημασίας. 

θ. Η ενημέρωση και επιμόρφωση των κατοίκων της πε¬ 
ριοχής με στόχο τη διεύρυνση της συμμετοχής τους στην 
ανάπτυξη του τόπου τους. 

ι. Η εκπόνηση προγραμμάτων για την αξιοποίηση τουρι¬ 
στικών πόρων της περιοχής, 
ια. Η προστασία του περιβάλλοντος, 
ιβ. Η εξασφάλιση γης για την βοσκή των ζώων και τη 
βελτίωση των βοσκοτόπων. 

ιγ. Η αντιπυρική προστασία και η εκπόνηση προγραμμά¬ 
των αξιοποίησης του δασικού πλούτου της περιοχής, 
ιδ. Η προμήθεια και διαχείριση συγκοινωνιακών μέσων, 
ιε. Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

3. Έσοδοι του Αναπτυξιακού Συνδέσμου είναι: 
α. Η ετήσια εισφορά των ΟΤΑ που είναι μέλη του Συνδέ¬ 
σμου και η οποία ανέρχεται στο 2% των τακτικών εσόδων, 
β. Πρόσοδοι από την περιουσία του Συλλόγου, 
γ. Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου. 

δ. Δωρεές, επιχορηγήσεις και εισφορές από το Δημόσιο 
ή από άλλους φορείς του δημοσίου τομέα και άλλα νόμιμα 
πρόσωπα. 

ε. Επιχορηγήσεις από φορείς του δημοσίου για την 


εκτέλεση έργων, την κάλυψη δαπανών και την πληρωμή 
αποδοχών του προσωπικού του Συνδέσμου. 

4. Έδρα του Συνδέσμου ορίζεται η Μαλεσίνα. 

5. Η χρονική διάρκεια του συνδέσμου είναι πενήντα (50) 
χρόνια. 

Ακροτελεύτιο άρθρο 

1. Από τις διατάξεις αυτής της απόφασης προκαλείται 
δαπάνη σε βάρος του πρ/σμού των παραπάνω ΟΤΑ σε πο¬ 
σοστό 2% επί των τακτικών εσόδων για το τρέχον οικονο¬ 
μικό έτος και το ίδιο περίπου για καθένα από τα επόμενα 
οικονομικά έτη. 

2. Για την ανωτέρω δαπάνη έχει εγγράφει πίστωση στον 
πρ/σμό κάθε ΟΤΑ ίσον με το 2% των τακτικών εσόδων με 
τα στοιχεία 211.1. 

Η παρούσα να δημοσιευθεί στην Εφημερίδα της Κυβέρ¬ 
νησης. 

Λαμία, 1 Απριλίου 1993 

Ο Νομάρχης 
ΓΕΩΡΓΙΟΣ ΚΑΛΑΝΤΖΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στη Φ.121/Β3/49/1393 απόφαση του Υπουργού Εθνι¬ 
κής Παιδείας και θρησκευμάτων που δημοσιεύτηκε στο 
ΦΕΚ 99/26.2.1992 (τ. Β') και αφορά «κοστολόγηση των 
δωρεάν διατιθεμένων συγγραμμάτων στους φοιτητές 
Α.Ε.Ι.» επιφέρεται η πιο κάτω διόρθωση: 

Στη σελίδα 1610 στοίχος 19ος εκ των κάτω από το λαν¬ 
θασμένο «Μικροοικονομική τόμοι» στο σωστό «Μικροοι¬ 
κονομική τόμοι 1 και 2». 

(Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


